

**Saopštenje za javnost: Održana redovna Skupština akcionara "Luka Kotor" AD**

Na redovnoj Skupštini akcionara "Luka Kotor" AD, održanoj 14. juna 2013. godine, uz prisustvo 91,05% predstavnika ili vlasnika akcija, razmatrano je osam tačaka Dnevnog reda predloženih od strane Odbora direktora.

Skupština je jednoglasno prihvatila Izvještaj o poslovanju Društva i Izvještaj o reviziji finansijskih iskaza za 2012. godinu, u kojima su sadržani podaci o izuzetno vrijednim poslovnim rezultatima.

U prethodnoj godini ostvaren je novi poslovni rekord: ukupan prihod povećan je u odnosu na 2011. godinu **29,51%,** tako da je dostigao iznos od **2.466.726** eura**.** Bruto dobit je uvećana **41,36%** i iznosi **973.437** eura. Ukupni troškovi iznosili su **1.493.292** eura, odnosno **22,87%.**

Ukupan broj dolazaka brodova tokom 2012. godine iznosio je **343**, što je za **8,20%** više u odnosu na prethodnu, dok je broj dolazaka jahti bio **1 454**, što predstavlja uvećanje od **18,79%.** Broj putnika iznosio je **251 042**, što je takođe uvećanje u odnosu na prethodnu za **28,63%.**

U prethodnoj godini ostvarena je dobit u bruto iznosu od **973.437** eura, a po umanjenju za zakonske obaveze neto dobit iznosi **882.984** eura. Skupština je na prijedlog Odbora direktora jednoglasno odlučila da se akcionarima dobit od **772.446** eura ili 87,48% raspodijeli kao dividenda u obliku akcija, a **110.538 eura** ili **12,52%** kao dividenda u novčanom iznosu. Odluka je zasnovana na potrebi da se ovogodišnji neto profit usmjeri prvenstveno u povećanje akcijskog kapitala, kao i da se zadrži kontinuitet u isplati dividende u novčanim iznosima.

Akcionari su odlučili da se članstvo u Odboru direktora povjeri **Borislavu Kašćelanu**, **dr Nikoli Konjeviću**, **dr Nikoli Dragomanoviću**, **dr Editi Starović** i **Vasiliju Vidoviću**, koji su u ranijem periodu uspješno rukovodili kompanijom.

Na Skupštini su najavljenje buduće investicione aktivnosti, prvenstveno izgradnja putničkog terminala.

Kotor, 14.06.2013. Info tim "Luka Kotor" AD